ᱵᱤᱫᱤᱛ ᱜᱤᱡᱽᱨᱟᱛᱷᱤ

ᱵᱤᱫᱤᱛ ᱜᱩᱡᱽᱨᱟᱛᱷᱤ (ᱡᱟᱱᱟᱢ ᱒᱔ ᱚᱠᱴᱚᱵᱚᱨ ᱑᱙᱙᱔) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱪᱮᱥ ᱜᱽᱨᱟᱸᱰᱢᱟᱥᱴᱚᱨ ᱠᱟᱱᱟᱭ ᱾ ᱜᱩᱡᱽᱨᱟᱛᱷᱤ ᱫᱚ ᱡᱟᱱᱩᱣᱟᱨᱤ ᱒᱐᱑᱓ ᱨᱮ ᱜᱽᱨᱟᱸᱰᱢᱟᱥᱴᱚᱨ ᱨᱮᱱᱟᱜ ᱴᱟᱭᱴᱮᱞ ᱮ ᱟᱢᱮᱴ ᱞᱮᱫᱼᱟ, ᱡᱚᱠᱷᱚᱱ ᱩᱱᱤ ᱫᱚ ᱥᱤᱧᱚᱛ ᱨᱤᱱᱤᱡ ᱓᱐ ᱟᱱᱤᱡ ᱠᱷᱮᱞᱚᱸᱰᱤᱭᱟᱹ ᱞᱮᱠᱟᱛᱮ ᱱᱚᱶᱟ ᱴᱟᱭᱴᱮᱞ ᱮ ᱟᱢᱮᱴ ᱞᱮᱫᱼᱟ ᱾ ᱩᱱᱤ ᱫᱚ ᱯᱩᱱᱤᱡ ᱥᱤᱧᱚᱛᱤᱭᱟᱹ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱒᱗᱐᱐ ᱨᱮᱴᱤᱝ ᱮ ᱯᱟᱨᱚᱢ ᱟᱠᱟᱫᱼᱟ ᱾ ᱩᱱᱤ ᱫᱚ ᱪᱮᱥ ᱚᱞᱤᱢᱯᱤᱭᱟᱰ ᱨᱮ ᱵᱟᱨᱭᱟ ᱥᱚᱱᱟ ᱯᱚᱫᱚᱠ ᱮ ᱟᱢᱮᱴ ᱟᱠᱟᱫᱟ ᱾ ᱩᱱᱤ ᱫᱚ ᱮᱥᱤᱭᱟᱱ ᱠᱷᱮᱢᱚᱱᱰ ᱨᱮ ᱨᱩᱯᱟᱹ ᱥᱤᱨᱯᱷᱟᱹᱭ ᱟᱢᱮᱴ ᱟᱠᱟᱫᱼᱟ ᱾ ᱵᱤᱫᱤᱛ ᱫᱚ ᱜᱽᱨᱟᱸᱰ ᱥᱣᱤᱥ ᱒᱐᱒᱓ ᱮ ᱡᱤᱛᱟᱹᱣ ᱞᱮᱱᱟ ᱟᱨ ᱠᱮᱱᱰᱤᱰᱮᱴᱥ ᱴᱩᱨᱱᱟᱢᱮᱱᱴ ᱞᱟᱹᱜᱤᱫ ᱠᱣᱟᱞᱤᱯᱷᱟᱭ ᱟᱠᱟᱱ ᱛᱮᱥᱟᱨ ᱥᱤᱧᱚᱛᱤᱭᱟᱹ ᱠᱟᱱᱟᱭ ᱾

ᱯᱩᱭᱞᱩ ᱡᱤᱭᱚᱱ
ᱵᱤᱫᱤᱛ ᱥᱟᱱᱛᱳᱥ ᱜᱩᱡᱽᱨᱟᱛᱷᱤ ᱫᱚ ᱱᱟᱥᱤᱠ ᱨᱮ ᱠᱩᱵᱽᱨᱟᱹᱡᱽ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱫᱚ ᱥᱟᱱᱛᱳᱥ ᱜᱩᱡᱽᱨᱟᱛᱷᱤ, ᱢᱤᱫ ᱟᱭᱩᱨᱵᱮᱫᱽ ᱰᱟᱠᱛᱚᱨ ᱟᱨ ᱟᱡ ᱟᱭᱳ ᱫᱚ ᱱᱤᱠᱤᱛᱟ ᱜᱩᱡᱽᱨᱟᱛᱷᱤ, ᱢᱤᱫ ᱠᱚᱥᱢᱮᱴᱚᱞᱚᱡᱤᱥᱴ ᱠᱟᱱᱟᱭ ᱾ ᱩᱱᱤ ᱫᱚ ᱯᱨᱟᱵᱷᱟᱥᱤ ᱟᱠᱟᱫᱤᱢᱤ ᱨᱮ ᱟᱡᱟᱜ ᱮᱛᱚᱦᱚᱵ ᱥᱮᱪᱮᱫ ᱮ ᱦᱟᱛᱟᱣ ᱞᱮᱫᱼᱟ ᱟᱨ ᱠᱚᱢ ᱩᱢᱮᱨ ᱨᱮᱜᱮ ᱪᱮᱱᱮᱡ ᱨᱮᱱᱟᱜ ᱥᱮᱪᱮᱫ ᱮ ᱧᱟᱢ ᱞᱮᱫᱼᱟ ᱾